**ОБРАЗЛОЖЕЊЕ**

1. **УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење Закона о допуни Закона о високом образовању садржан је у одредби члана 97. тачка 10. Устава Републике Србије, према коме Република Србија уређује и обезбеђује, између осталог, систем у области образовања.

1. **РАЗЛОЗИ ЗА ДОНОШЕЊЕ ЗАКОНА**

У циљу стварања услова за рад иностраних високошколских установа у Републици Србији неопходно је допунити Закон о високом образовању („Службени гласник РС”, бр. 88/17, 27/18 – др. закон, 73/18, 67/19, 6/20 – др. закони, 11/21 – аутентично тумачење, 67/21, 67/21 – др. закон и 76/23), у даљем тексту: Закон.

Наиме, у претходном периоду више престижних иностраних универзитета је исказало интерес да отпочне са радом у Републици Србији. Имајући у виду да један број држављана Републике Србије уписују студије на иностраним универзитетима на овај начин би се створиле могућности да се одређени студијски програми реализују у Републици Србији што би допринело и смањењу трошкова студирања. Допуном Закона се стварају услови да иностране високошколске установе могу да обављају делатност у Републици Србији. Наведено питање није могуће било решити применом важећих одредаба Закона, већ је нужно извршити допуну како би се регулисало наведено питање.

1. **ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

Чланом 1. Предлога законаврши се додавање новог члан 52а, којим се регулише начин обављања делатности високог образовању у Републици Србији од стране иностраних високошколских установа и начин издавања дозволе за рад таквих установа. Такође одређују се неопходни услови да би инострана високошколска установа могла да добије дозволу за рад у Републици Србији.

Чланом 2. Предлога законадефинише се ступање на снагу закона.

1. **ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА**

За спровођење овог закона није потребно обезбедити додатна средства у Буџету Републике Србије за 2024. годину.